นมผง นมพร้อมดื่ม ตรึงราคาไว้ให้นานที่สุด ลดภาระค่าครองชีพประชาชน
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวถึงกรณีราคาน้ำมันปาล์มขวด ยังทรงตัวอยู่เนื่องจากเป็นปาล์มสต็อกเดิมที่ราคา 4-5 บาท/กก. และสูงถึง 11-12 บาท/กก. ภายหลังอินโดนีเซียประกาศยกเลิกการส่งออกผลปาล์ม  จึงได้สั่งการให้ติดตามสถานการณ์อย่างใกล้ชิด และเร่งกำกับให้ราคาสินค้าให้สอดคล้องกับต้นทุนใหม่ให้เร็วที่สุด จากการตรวจสอบจำนวนสินค้า คาดว่าสัปดาห์นี้จะสามารถปรับราคาสินค้าลงมาให้เท่าต้นทุนได้ ทั้งนี้ จะยึกหลัก ‘วิน-วิน โมเดล’ ในการแก้ไขปัญหา ให้ทั้งผู้ประกอบการและผู้บริโภคอยู่ได้ พร้อมทั้งยึดประโยชน์ส่วนรวมเป็นหลัก เป็นภาระน้อยที่สุด ด้านผู้ประกอบการนมขอเสนอปรับขึ้นราคาสินค้านม ทั้งแบบพร้อมดื่มและนมผง ทางกระทรวงพาณิชย์ ยังไม่อนุญาตให้ปรับขึ้นแต่อย่างใดและพยายามตรึงราคาไว้ให้นานที่สุด จนกว่าจะไม่สามารถตรึงราคาได้แล้ว หากราคาสูงขึ้น จนผู้ประกอบการผลิตสินค้าไม่ได้ จะยิ่งทำให้ของขาดตลาด ซึ่งต้องพิจารณาแต่ละกรณีไป พร้อมยอมรับว่าราคาพลังงานส่งผลต่อต้นทุนการผลิตทั้งค่าขนส่ง ค่าไฟและก๊าซหุงต้มจริง ซึ่งกระทรวงพาณิชย์จะดูแลราคาสินค้าให้กระทบต่อผู้บริโภคน้อยที่สุดกระทรวงพาณิชย์มีแผนงานตลอดปี 2565 ในการดูแลค่าการผลิตและลดต้นทุนให้ผู้ประกอบการ ไม่เพียงสินค้าอุปโภคบริโภค แต่รวมถึงสินค้าเกษตร โดยเข้าไปช่วยเหลือเกษตรกรในการประกันรายได้ รวมถึงการค้าชายแดนต้องเร่งรัดการส่งออก ซึ่งประสบความสำเร็จอย่างมากและต้องปรับแผนบางส่วนให้สอดคล้องสถานการณ์ในปัจจุบัน